GiliGold/VAD_KnessetCorpus huggingface dataset:
יולי יואל אדלשטיין:
 אני לא יודע
יולי יואל אדלשטיין:
 אין לי דרך לומר שהדיון לא יהיה מצולם, אם הדיון פתוח
יולי יואל אדלשטיין:
 אנא מכם, נו, באמת
יולי יואל אדלשטיין:
 תציגי את עצמך רק לפרוטוקול, גברתי
איילת השחר סיידוף:
שמי עורכת הדין איילת השחר סיידוף
איילת השחר סיידוף:
 אני מובילה את תנועת "אימהות בחזית", שקוראת לשירות שווה לכולם, ללא יוצא מן הכלל
איילת השחר סיידוף:
אני שומעת במתווה שלך, הרב פירון, שהוא מתווה מאוד יפה כצורה רעיונית, אני שומעת כבר את העוולה – ואני מכירה אותו – את העוולה שהולכת לקרות מחר בבוקר
איילת השחר סיידוף:
 ברגע שעושים היררכיה בין צבאי לפיקוד והצלה, את החינוך והרווחה שמים למטה, בבררה של מי שבוחר - - -
טלי גוטליב:
זה לא מה שהוא התכוון
איילת השחר סיידוף:
זה מה שהוא התכוון בתגמול
טלי גוטליב:
זה לא מה שהוא התכוון בשום צורה שהיא
טלי גוטליב:
 זה פרמטרים
טלי גוטליב:
 זה ממש לא
איילת השחר סיידוף:
זה כן
איילת השחר סיידוף:
 טלי, אני שואלת שאלה
יולי יואל אדלשטיין:
טלי, טלי, טלי
איילת השחר סיידוף:
זה לא פרמטרים
איילת השחר סיידוף:
 ברגע שאתה אומר: אני אעשה היררכיה, ואני אקח מפה ואתן פה ואני מכשיר - - -
שמעון סולומון:
אבל זה קיים
שמעון סולומון:
 היום זה קיים
שמעון סולומון:
 יש קרבי, יש עורפי, יש טכנולוגי
איילת השחר סיידוף:
אתה אולי פותר איזו בעיה ברמה הרעיונית, אבל אתה יוצר בעיה שהולכת להיות הרבה יותר גדולה, כי אתה משאיר את החינוך, שהוא דבר לא פחות חשוב מביטחון הלאומי מאשר ביטחון בחינוך - -
שמעון סולומון:
שר החינוך לשעבר
איילת השחר סיידוף:
- - ואתה שם אותו בתחתית הטבלה גם ברמת התגמול וגם ברמת הבחירה, כלומר קודם צבאי, ואחר כך פיקוד, אחר כך חינוך, אני רואה פה בלגן בהמשך
שי פירון:
אוקיי
איילת השחר סיידוף:
ועוד דבר
איילת השחר סיידוף:
 כשאתה אומר: אני רוצה שבחורה הישיבה ילך, יזרוק את הילדים, יחזור להתפלל - - -
שי פירון:
אני לא אמרתי לזרוק
טלי גוטליב:
לא לזרוק את הילדים שלנו
איילת השחר סיידוף:
לא משנה, אני שומעת קומבינה
הר מלך:
זו דמגוגיה
איילת השחר סיידוף:
אני שומעת קומבינה
איילת השחר סיידוף:
 אבל כשאתה אומר: נשאיר את זק"א אצלם ונעשה, אני שומעת קומבינה ועוד קומבינה, ואני לא רואה פתרון
איילת השחר סיידוף:
 כשרוצים לפתור בעיה אמיתית, מייצרים פתרון אמיתי, אמיץ
איילת השחר סיידוף:
 ואני מסכימה עם מה שאמרת, זה לא עובד ככה, כל הניסיון להתנצל בפני אזרחים
איילת השחר סיידוף:
 למה שהבן שלי, שהוא מגיע לחוק, הוא מתכופף מתחת לחוק ונכנס לצורכי המדינה
איילת השחר סיידוף:
 וכשמגיע אברך או ערבי, פתאום החוק מתכופף מתחתיו והמדינה צריכה ללכת אליו
איילת השחר סיידוף:
 אני לא מבינה את המתמטיקה הזאת בשירות המדינה
שמעון סולומון:
תגידי לי, לקחת ילד לחינוך מיוחד, להסיע אותו, זו דמגוגיה? לתת למענה לילד בחינוך מיוחד
שמעון סולומון:
 את יודעת כמה פניות יש אלינו מהורים לילדים בחינוך מיוחד שזקוקים לעזרה?
איילת השחר סיידוף:
זה לא קשור לביטחון המדינה
איילת השחר סיידוף:
 לקחת ילד עם צרכים מיוחדים לא דואג לביטחון המדינה
איילת השחר סיידוף:
 אפשר להביא נהגים שייקחו את הילדים עם צריכים מיוחדים
יולי יואל אדלשטיין:
משה, משה
שמעון סולומון:
אבל זו לא דמגוגיה
איילת השחר סיידוף:
ביטחון המדינה לא קשור להסעות ילדים עם צריכים מיוחדים
יולי יואל אדלשטיין:
אני בסוף הדברים שמעתי סימן שאלה
יולי יואל אדלשטיין:
 זה היה קשה, אבל שמעתי סימן שאלה
יולי יואל אדלשטיין:
 בבקשה, שי פירון
שי פירון:
אז אני אשיב על סימן השאלה בשלוש נקודות
שי פירון:
 הנקודה הראשונה, אני חייב לומר שלפני ראש השנה, בימי התשובה, זה ממש נהדר שפעם ראשונה מישהו אומר לי שהחינוך נמצא אצלי בקצה הפירמידה
שי פירון:
 שתיים, אני אומר שמכיוון שישבת אצלי, אני מניח שחלק מהדברים שאת אומרת עכשיו קשורים באווירה ובמצלמות
איילת השחר סיידוף:
לא, לא
טלי גוטליב:
תנו לו להגיד את מה שהוא רוצה
שי פירון:
חבר הכנסת כהן, תנו לי להגיד את מה שאני רוצה
טלי גוטליב:
בדיוק
שי פירון:
ואני רוצה, ברשותך, לומר שהסברנו שהקריטריון הוא היום - - -
טלי גוטליב:
שר לשעבר, מותר לו להגיד מה שהוא רוצה, בהיותו איש חינוך כזה דגול
שי פירון:
הקריטריון הוא לא לפי מה חשוב / מה לא חשוב, אלא לפי סכנת חיים
שי פירון:
 אני רוצה להסביר מה אמרתי, ברשותך
שי פירון:
 וגם היום בצה"ל הקריטריון הוא לפי סיכון חיים
שי פירון:
 זאת ההגדרה
שי פירון:
 היא לא הגדרה של חשוב / לא חשוב, אלא הוא קשור בהגדרה של סכנת חיים
שי פירון:
 בצה"ל יש סכנת חיים הכי גבוהה, ולכן התגמול הכי גבוה
שי פירון:
 ביטחון הפנים וההצלה יש סכנה השנייה, ולכן וכו'
שי פירון:
      וההערה השלישית והאחרונה, למען הסר ספק, לא מדובר שהעמותות ימשיכו להפעיל את עצמן
שי פירון:
 האמירה אומרת: לוקחים את המסגרות האלה, ומנהלת השירות הישראלית בחסות המדינה היא זו שמנהלת אותן
שי פירון:
 לא ראש ארגון זק"א או ראש ארגון הצלה ימשיכו, אלא, כדי להימנע מקושי כלכלי, נשענים על פלטפורמות קיימות ומלאימים אותן
שי פירון:
ולא נותנים להן לשרת אותן לשרת אותם
שי פירון:
 בסדר?
טלי גוטליב:
אדוני היושב-ראש, אני יכולה לומר משהו?
עדי פרטוש:
וזה מתחבר להערה על השירות הלאומי-אזרחי, שהוא צריך להיות במקום קבוע בדיוק בשביל להסדיר את הדברים האלה
שי פירון:
לגמרי
שי פירון:
 מסכים לגמרי
רם בן ברק:
אבל אני יכול לשאול, חבר הכנסת לשעבר
יולי יואל אדלשטיין:
השר לשעבר
שי פירון:
תדע לך, רם, אני נותן לך טיפ לחיים
שי פירון:
 "לשעבר" זה הדבר היחיד שנשאר לתמיד
יולי יואל אדלשטיין:
שנשאר לתמיד
יולי יואל אדלשטיין:
 למדתי את זה על עצמי
רם בן ברק:
תראה, יש תואר אחד "לשעבר"
רם בן ברק:
 אני עדיין מצטער שהוא לשעבר
רם בן ברק:
 אז כן, תלוי מה עשית לפני זה, מה ה"לשעבר" שלך
רם בן ברק:
     אני רוצה לשאול אותך שאלה
רם בן ברק:
 אני הגעתי רק עכשיו, ויכול להיות שלא שמעתי חלק מהדברים
שי פירון:
אבל שמעת את זה בפגישה בינינו
רם בן ברק:
אבל אני מסתכל על הדבר הזה
רם בן ברק:
 ואני אומר, אתה כותב כאן בהתחלה שצורכי הביטחון של ישראל נשמרים
רם בן ברק:
עכשיו, צה"ל בוחר את האנשים שלו על פי קריטריונים מסוימים
רם בן ברק:
 לוחמים זה פרופיל 97 וזה
רם בן ברק:
 עכשיו, יגיע חרדי שהפרופיל שלו הוא 97 והקב"א שלו הוא נכון
רם בן ברק:
 האם הוא ילך להיות לוחם או האם הוא ילך להיות בזק"א?
טלי גוטליב:
לפי צורכי הצבא
שי פירון:
לפי המתווה שלנו, הוא הולך להיות בצבא
שי פירון:
 אם צורכי הביטחון של ישראל נשמרים, אותם אנשים שהצבא יגיד: אותם אני צריך, חרדי, ערבי, דתי, חילוני, יהודי, לא משנה מה - - -
רם בן ברק:
זאת אומרת שהקריטריון ללכת - - -
שי פירון:
לכן המילה "קומבינה" לא רלוונטית
קריאה:
אבל הקריטריונים יהיו שקופים?
הר מלך:
תורתו אמונתו, לפי הקריטריונים שייקבעו - - -
שי פירון:
אם הוא יעמוד בקריטריונים ובמספרים, אז יכול להיות שהוא יוכל לקבל פטור, אם זה יהיה בתוך המספרים
שי פירון:
 אבל זה לא הדיון
איילת השחר סיידוף:
קומבינה
שי פירון:
לא
שי פירון:
 אין קומבינה
קריאה:
אבל הקריטריונים שלפיהם הצבא - - -
שמעון סולומון:
אבל גם היום יש תורתו אומנותו
שמעון סולומון:
 גם היום יש את זה
שי פירון:
חברים, נורא שמח מהאנשים ששואלים שאלות מנותקות מהמצב היום
שי פירון:
 נכון להיום, כל מי שמחליט תורתו אומנותו הולך הביתה ולא עושה כלום
שי פירון:
אני בא ואני אומר דבר אחד
שי פירון:
 אחת, לא אהיה אחד שלא יעשה כלום
שי פירון:
 שתיים, אלה שלא יעשו כלום, יהיו במידה שהפרלמנט יקבע – תקבעו את הקריטריונים, בבקשה
שי פירון:
 תקבעו
שי פירון:
 תגידו: 500,000
שי פירון:
 הוא יהיה ב-1,000, הוא יהיה
שי פירון:
 הוא לא יהיה, הוא הולך לצבא
שי פירון:
 שלוש, אני אומר שאין סיטואציה כשחרדי שהצבא רוצה אותו אומר לא רוצה לבוא
שי פירון:
 לא רוצה לבוא – לכלא
שי פירון:
 זו התשובה
שי פירון:
 הכי פשוט
רם בן ברק:
זאת אומרת במתווה הזה, אם למשל, אנחנו נחליט שתורתו אומנותו זה 1,000 איש בשנה, 1,000 איש במחזור
רם בן ברק:
אז כל מי שהוא לא ב-1,000 איש, הקריטריונים הם כמו לחילונים
שי פירון:
חייב להיות באחד המסלולים
שי פירון:
 חד-משמעית
שי פירון:
 לא כמו היום
עדי פרטוש:
בשונה מהיום, הסיטואציה תהיה ברורה והקריטריונים יהיו שקופים
שמעון סולומון:
 הרב פירון, רק הנושא של המכסות, זו סוגיה שצריך לטפל בה
שמעון סולומון:
 זו אחת השאלות שלי
שי פירון:
אני שמתי הצעה אחרת
שי פירון:
 שמתי פה ההצעה, לעבור לקריטריונים
שמעון סולומון:
אני אומר, בסוף אם יש יותר אנשים שרוצים ללמוד, אפשר ללמוד
שרון ניר:
זה דיון במעמד צד אחד
יולי יואל אדלשטיין:
חברים, חברים, שי פירון עמד פחות או יותר בזמנים
יולי יואל אדלשטיין:
 ביקשתי מכולם עשר דקות להציג
יולי יואל אדלשטיין:
 הוא היה 13-12 דקות אחר כך
יולי יואל אדלשטיין:
 היה פה דיון סוער
יולי יואל אדלשטיין:
 כמו שאמרתי, זאת לא ועדה אישית, אבל הרבה מאוד דברים שנאמרו פה לא בטוח שתרמו הרבה
יולי יואל אדלשטיין:
 לך יש שאלה, חברת הכנסת גוטליב, לשי?
טלי גוטליב:
 אני רוצה רגע לומר
טלי גוטליב:
 קודם כול, אני שמחה על הדברים
טלי גוטליב:
 אני חייבת לומר, אמרנו את זה גם היום בוועדת ביקורת, זה הנושא הכי רגיש בחברה הישראלית כרגע, ואין לו פתרונות קסם
טלי גוטליב:
 אני לא מדמיינת את זה לרגע
טלי גוטליב:
 יותר מזה, שום ערך לא מבוטל אל מול שום ערך
טלי גוטליב:
 הצבא הוא הבסיס של החברה
טלי גוטליב:
 אין בכלל שאלה
טלי גוטליב:
 הוא הבסיס של הביטחון
טלי גוטליב:
      לצד זאת, כן אני מסכימה עם הרב שי פירון, שיש אנשים שמשרתים בצבא שאני מעדיפה לקחת אותם, ואמרנו את זה בוועדת הרווחה, להוות סייעים, סייעות בחינוך המיוחד ובעוד מודלים אחרים שזקוקים לזה, כדי שזה יהיה חלק בכותרת הצבא
טלי גוטליב:
 אז הרעיון הוא שהכול נמצא תחת הצבא
טלי גוטליב:
 יש מתגייסים ויש משרתים, וזה בסדר וזה מניח את דעת כולם, כי לצד זה שיש פטור לחרדים, אני מזכירה שגם יש, לפי הפרסומים, אחוזים מאוד מאוד גבוהים גם בחברה החילונית שלא מתגייסים
טלי גוטליב:
 יש הכול מהכול
שרון ניר:
85% מהחברה הישראלית, גברים, מתגייסים ו-10% מהחברה החרדית
טלי גוטליב:
רגע, רגע
שרון ניר:
רק שנשים את הנתונים
שרון ניר:
 85% מהבנים החילוניים מתגייסים אל מול 10%
שרון ניר:
 רק שנדבר, ולא נספר
טלי גוטליב:
עזבי
טלי גוטליב:
 אני רוצה רגע להבהיר את הדבר הבא
טלי גוטליב:
 באמת בצעקות האלה, שאני מאוד מכבדת את הכאב ודם הלב של חברתי, אנחנו רוצים להגיע לאיזשהו פתרון
טלי גוטליב:
 אחד, אני אומרת כאן על השולחן, אני פחות פוליטיקאית ואני בטח לא מנוסה ואין לי קצה קצהו של ניסיון, כמו היושב-ראש הוועדה, כשלעצמי, בחוק הגיוס שעליו מרכלים אני אישית לא אצביע
טלי גוטליב:
 למה אני לא אצביע? כי אני לא אסתכל על פנים של אבא שלי ולא על המצפון שלי
טלי גוטליב:
 ואמרתי והבהרתי את זה בכל במה
טלי גוטליב:
 אנחנו אפילו לא מכירים את הטיוטה של זה ולא יודעים מה כתוב שם
טלי גוטליב:
 זה לא מעניין אותי
טלי גוטליב:
 אני לא נותנת פטור באשר הוא פטור באופן הזה
טלי גוטליב:
     כדי שאנחנו נחוקק חוק, הינה שמענו כאן מודל שמניח את הדעת
טלי גוטליב:
 אבל לצד כל זה, אני מזכירה, זה לא משהו שאפשר לעשות ברגע, זה לא משהו שמחוקקים אותו תוך חודש ולא תוך חודשיים, והבהרתי גם בוועדת ביקורת
טלי גוטליב:
 על הדבר הזה צריך לבקש דחייה
טלי גוטליב:
 כמו שביקשנו דחייה בפינוי חאן אל-אחמר, צריך דחייה גם בחוק הגיוס
טלי גוטליב:
 כי לצד הכול והכול, כמו שאמר שי פירון, יש באמת קריטריונים של מי זה תורתו אומנותו ולמה וכמה, ואם זה בכלל קריטריון של מספר או קריטריון של מצטיינים
טלי גוטליב:
 אז אם זה קריטריון של מצטיינים, אנחנו צריכים לאפשר את זה לכל סוגי ההצטיינויות בכל החברה באשר היא
טלי גוטליב:
ובגלל המורכבות של הנושא הזה ובגלל המורשת שלנו ובגלל הכול מהכול ובגלל אהבת הארץ והמורשת, זה לא משהו שאני אני עושה ב-Clear Cut
טלי גוטליב:
 אני מבינה את שרון ניר, ואני לא אצביע על החוק הזה
טלי גוטליב:
 ולצד שזה שאני לא אצביע על החוק הזה, אני מבינה שזה לא Clear Cut, שצריך לשבת ולהתכנס ולכנס כאן
טלי גוטליב:
 אני חושבת, יולי, שאתה הראשון שעושה את זה כל פעם ומעלה את זה לקדמת השיח כל הזמן
טלי גוטליב:
 צריך לעשות את זה
טלי גוטליב:
 צריך לקיים דיונים
טלי גוטליב:
      אנחנו נאמר את זה גם לחברינו החרדים
טלי גוטליב:
 אני כבר אמרתי לחבריי החרדים מהקואליציה, זה לא הזמן
טלי גוטליב:
 להמתין, לחכות
טלי גוטליב:
 זה לא בשל בשום צורה שהיא
טלי גוטליב:
אז אני קודם כול אומרת: כל הכבוד לך, יולי, על הוועדה הזו
טלי גוטליב:
 וזאת רק קצה הקצה של התחלות
טלי גוטליב:
ובאשר למודל – רק מה שחשוב להבהיר פה לחברי הכנסת – למודל המוצע על ידי השר לשעבר הוא שזו בעצם אותה כותרת
טלי גוטליב:
 כולם תחת אותה כותרת
טלי גוטליב:
 ואז אי-אפשר
טלי גוטליב:
 כולם בני שירות, בנות שירות, בין אם הם מגויסים ובין אם הם עושים שירות לאומי, באשר הם, דרך אגב
יולי יואל אדלשטיין:
 חברים, אז אנחנו נודה לשי פירון
יולי יואל אדלשטיין:
 אני רק רוצה להעיר הערה אחת, כי גם נאמר פה שאלה לא דיונים אקדמיים פה, אנחנו צריכים להגיע להסכמות
יולי יואל אדלשטיין:
 וגם שי דיבר על ועדה מיוחדת
יולי יואל אדלשטיין:
 אז אני רוצה לומר לכם כך: מי שרוצה ועדה מיוחדת, אני לא צריך לעשות בשביל זה מאמצים
יולי יואל אדלשטיין:
ידאגו לעשות לנו ועדה מיוחדת, יעבירו שם את הכול תוך שתי ישיבות וכן הלאה
יולי יואל אדלשטיין:
 לכן המצב כאן הוא שאנחנו כן דווקא באים לשמוע הצעות
יולי יואל אדלשטיין:
 אני לפחות באתי במצב רוח רציני
יולי יואל אדלשטיין:
 אני רוצה לשמוע הצעות שונות, לא את המשפטים, כמו שאמרתי, שכולנו יודעים לומר באספות בחירות
יולי יואל אדלשטיין:
 שמענו רק הצעה אחת
יולי יואל אדלשטיין:
 יש עוד הצעות
יולי יואל אדלשטיין:
 אני לא מכיר את כל האנשים שנרשמו להציע
יולי יואל אדלשטיין:
 אני מאוד מבקש שמי שיש לו הצעה שעבדו עליה, שחשבו עליה – היא מקובלת, היא לא מקובלת, זה סיפור אחר – כשיש הצעה, תציגו
יולי יואל אדלשטיין:
 אם זו איזושהי אמירה שתצולם, תגידו
יולי יואל אדלשטיין:
 אני לא סותם פיות לאף אחד
יולי יואל אדלשטיין:
 אבל תעשו את זה ממש בקצרה
יולי יואל אדלשטיין:
     ואנחנו עוברים עכשיו לד"ר שוקי פרידמן, המכון למדיניות העם היהודי
אלעזר שטרן:
שנייה
יולי יואל אדלשטיין:
כן, אלעזר
אלעזר שטרן:
משפט אחד קצר, רק בשביל להבהיר את זה
אלעזר שטרן:
 שי הלך
יולי יואל אדלשטיין:
 שי הלך, והתנצל כי הוא פשוט מרגיש לא טוב
עדי פרטוש:
אני אמסור בשמו, שהוא נפצע
עדי פרטוש:
 החליק אתמול מאוד קשה ולכן הוא בדרך לבית חולים
אלעזר שטרן:
תמסור לו רפואה שלמה
אלעזר שטרן:
 תעבירי לו גם את הדברים
עדי פרטוש:
אני אמסור
אלעזר שטרן:
אם כנים דבריכם של מה שנאמר כאן, אני רוצה רק להבין על הטקטיקה
אלעזר שטרן:
 כל העולם מגיע לתל השומר, בגלל שלצבא ניתנת עדיפות ראשונה
אלעזר שטרן:
בצד בטקט השני יש בקו"ם חדש שהוא משני לכל אלה שבתל השומר אמרו להם: אתם לא מתגייסים; אתם הולכים לשם
אלעזר שטרן:
 שם יקבעו מי שהולך לשירות כזה או לשירות כזה
אלעזר שטרן:
אבל המשמעות היא שהחברים שלנו, שלא נמצאים פה, החרדים, צריכים להסכים שכל מי שנכנס, אם כנים דבריכם, בעדיפות ראשונה לצה"ל ואומרים לו: אתה הולך לגולני או לנצח יהודה או לפלוגה הזאת, הוא הולך
אלעזר שטרן:
 זאת אומרת, כל החרדים מבינים שהם יכולים למצוא את עצמם, אם כנים דבריכם, של כל ההצעות היפות האלה, שהם הולכים לכל היחידות האלה, מה שהצבא יחליט
אלעזר שטרן:
 זה הכול
אלעזר שטרן:
 רק רציתי להבין האם זה עובד והאם לזה יש סיכוי?
יולי יואל אדלשטיין:
 אני עוד פעם חוזר ואומר: טוב שהבהרת
יולי יואל אדלשטיין:
 אבל זאת רק ההצעה הראשונה ששמענו
יולי יואל אדלשטיין:
 יכול להיות שעכשיו ד"ר פרידמן יציע לנו דברים אחרים לחלוטין, ואחריו מהמכון הישראלי לדמוקרטיה יציגו, עוד כל מיני גופים שעבדו על זה לא יום ולא יומיים
שוקי פרידמן:
תודה, אדוני
שוקי פרידמן:
 תודה על הדיון החשוב הזה
שוקי פרידמן:
 אני חושב שזה באמת פצע מדמם בחברה הישראלית
שוקי פרידמן:
 אנחנו מציינים עכשיו 50 שנה למלחמת יום כיפור, וכמו שאנחנו כולנו יודעים, מלחמת יום כיפור הייתה אסון טרגי למדינת ישראל וגבתה מחיר כבד בגלל שמנהיגי המדינה היו שבויים בקונספציה
שוקי פרידמן:
 אני חושב שגם בנושא של גיוס חרדים אנחנו שבויים בקונספציה
שוקי פרידמן:
 למעשה, עד תחילת שנות 2000, ויועצת המשפטית שלה הוועדה סקרה את זה, עד שחברי הכנסת הוכרחו להתייחס לסוגיה הזאת על ידי בית המשפט העליון, בפסק דין רובינשטיין, זה לא עבר מתחת לרדאר, אבל הפוליטיקה לא עסקה בזה, כי אי-אפשר היה להתחמק מזה
שוקי פרידמן:
      מאז הפוליטיקה מנסה להתחמק מזה, מלהתעסק עם זה, והיא נכשלת שוב ושוב
שוקי פרידמן:
 כלומר, שוב ושוב החוקים שהכנסת חוקקה נפסלו על ידי בית המשפט, כשכל החוקים האלה, בווריאציות שונות, מוועדת טל וחוק טל וגם חוקים שבאו לאחר מכן, שקד וכן הלאה, הניחו הנחת מוצא אחת: לא מתגייסים את החרדים
שוקי פרידמן:
 זו הקונספציה, לא מגייסים את חרדים; אי-אפשר לגייס את החרדים
שוקי פרידמן:
 ומאחר שאי-אפשר את החרדים, בואו ננסה לגייס קצת עם סנקציות, קצת בלי סנקציות, אבל למעשה נוותר על גיוס החרדים
שוקי פרידמן:
 והשאלה שעסקו בה ועדיין עוסקים בה היא: אוקיי, אז מה יהיה גיל הפטור כדי שהם לא יהיו כלואים בישיבות, לפחות שיעבדו והמשק ירוויח מהם
שוקי פרידמן:
 אבל אי-אפשר לגייס את חרדים
שוקי פרידמן:
     ופה אני רוצה לומר דבר שבעיניי הוא הלו"ז של הדיון, ואני לא בטוח שהוא שמתכתב עם מה שהרב שי פירון הציג
שוקי פרידמן:
 השאלה שאנחנו צריכים לשאול את עצמנו בפונקציה, המטרה של הדיון הזה ושל הנושא הזה הוא ביטחון המדינה
שוקי פרידמן:
זה לא החברה הישראלית וזה לא שירות, חשוב ככל שיהיה, במערכת החינוך
שוקי פרידמן:
 את זה המדינה צריכה לתת בדרכים אחרות
שוקי פרידמן:
 זה ביטחון המדינה
שוקי פרידמן:
 ביטחון המדינה מושתת היום על מודל צבא העם
שוקי פרידמן:
 תיארה קודם היועצת המשפטית, חברתי מירי פרנקל-שור, מהו מודל צבא העם בהגדרות שונות
שוקי פרידמן:
 וגם אנחנו בוועדת לוקר עסקנו בשאלה הזאת
שוקי פרידמן:
 אבל בעיניי ההגדרה היא אחרת, והיא יותר פשוטה
שוקי פרידמן:
 מודל צבא העם זה הנכונות של מספיק אנשים לבוא ולהתגייס
שוקי פרידמן:
 בהיעדר הנכונות הזאת, לא יהיה צבא העם
שוקי פרידמן:
 לא משנה איך נקרא לו וכמה זמן ישרתו, אם לא יהיו מספיק צעירים שיהיו נכונים להתגייס לא יהיה מודל צבא העם
שוקי פרידמן:
 וצריך לזכור, וזה המצב היום, עד היום לפחות, שההתייצבות לגיוס בשיעורים גבוהים, אני מסכים
שוקי פרידמן:
 הנתונים מראים את זה, בחברה לא החרדית שיעורי הגיוס גבוהים מאוד
שוקי פרידמן:
 הטענות לכאורה על השתמטות בהיקפים גדולים בכל מקרה, וממילא גם הם לא משרתים, הן פשוט לא נכונות
שוקי פרידמן:
 הנתונים לא תומכים בזה
שוקי פרידמן:
 ולכן הנכונות של הרוב המוחלט של צעירי ישראל להתגייס היא ליבת יכולתנו לקיים את ביטחון המדינה
שוקי פרידמן:
 והנכונות הזאת לא נובעת מסנקציה, מפחד
שוקי פרידמן:
 היא נובעת מרצון להתייצב בשערי הבקו"ם כשמקבלים צו גיוס, לבוא למבחנים, ואז לבוא ביום המיועד, להתחייל ולשרת איפה שהצבא אומר להם לשרת, לסכן את נפשם בהרבה מאוד מקרים
שוקי פרידמן:
 בלי רצון וולונטרי כזה, זה לא יקרה
שוקי פרידמן:
      אני חושש באופן מבוסס שאנחנו נמצאים בפני פרשת דרכים
שוקי פרידמן:
 הוא קו שבר באשר לרצון הזה, כי מה שאנחנו רואים בחודשים האחרונים הוא התפכחות של קבוצה גדולה מאוד של ישראלים
שוקי פרידמן:
 אגב, הקבוצה הזאת לא נחצית לפי תומכי הרפורמה ומתנגדיה, אלא ישראלים גם ימניים וחלקם תומכים ברפורמה, שאומרים: אנחנו מבינים שעד היום אנחנו נשאנו את הנטל הגדל והולך על גבנו, כאשר קבוצות גדולות בחברה הישראלית – והרב שי פירון, עם הרבה כבוד, מתעתע את הסוגיה ואומר: בואו נעזוב את החרדים; נדבר על החברה הישראלית, יהיה בסדר
שוקי פרידמן:
 זו אפשרות
עדי פרטוש:
לא נאמר לעזוב את החרדים
שוקי פרידמן:
נעסוק לא רק בחרדים
שוקי פרידמן:
 אני מסכים, לא צריך לעסוק רק בחרדים
שוקי פרידמן:
 אבל בסוף, בואו - - -
עדי פרטוש:
הדיון העקרוני לא מתמקד רק בחרדים
שוקי פרידמן:
השאלה שעומדת לפתחנו היא הדמוגרפיה החרדית, שהיא בשיעורים שמנבאים כבר היום 1 ל-4 ילדים במערכת החינוך העברית הוא חרדי, 1 ל-4
שוקי פרידמן:
 והמספרים מנבאים שעד 2064, שליש מהישראלים, לא מהיהודים בישראל, יהיו חרדים
שוקי פרידמן:
 אם לא נגייס את החרדים, לא יהיה צבא העם
שוקי פרידמן:
 משתי סיבות
שוקי פרידמן:
 אראשית, הנכונות של צעירים להתגייס תלך ותפחת, ושום סנקציה לא תכריח אותם להתייצב בבקו"ם ולסכן את חייהם
שוקי פרידמן:
 אי- אפשר
שוקי פרידמן:
 אני שירתי בשירות קרבי, אחר כך במילואים, הרבה שנים
שוקי פרידמן:
 אתם, כולכם מכירים את שדה המערכה
שוקי פרידמן:
 יושבים פה מפקדים בכירים ובכירים מאוד בצבא
שוקי פרידמן:
 אני מרכין ראשי בפניהם
שוקי פרידמן:
 אבל כולנו מבינים שאף חייל לא מסתער בגלל שנתנו לו כסף, תמרצו אותו, איימו עליו
שוקי פרידמן:
 חייל מסתער ומסכן את חייו כי משהו פנימי מניע אותו להסתער קדימה
שוקי פרידמן:
 ולכן הפרדיגמה או הקונספציה של אי-אפשר לגייס חרדים צריכה להיעלם מהעולם
שוקי פרידמן:
     מה כן לעשות? אז קודם כול, ההצעה של חברי שי פירון, שיש בה יתרונות למצב היום, היא הצעה בעייתית
שוקי פרידמן:
 למה? שוב היא לא תיתן מענה לצעירים שיתגייסו
שוקי פרידמן:
 וצעירים שיראו חרדים שמסיעים בבוקר אנשים עם מוגבלויות, מסייעים פה ושם, והם שלוש שנים מהחיים שלהם או שנתיים החיים שלהם משרתים, לא ישרתו או נכונותם לשרת תלך ותפחת
שוקי פרידמן:
 צבא העם יהיה בסכנה
שוקי פרידמן:
     ולכן הפתרון צריך להיות קודם כול הכרזה עקרונית על שירות צבאי לכל חייבי הגיוס של היום
שוקי פרידמן:
 כלומר, לא ערבים, אבל כל שאר האוכלוסייה, גם לא-יהודים וגם חרדים; ותהליך מדורג של גיוס חרדים כאשר, ואני לא אכנס לפרטים, אני אגיש את זה לוועדה בנפרד, יש דרך לעשות את זה, והיא גם באמצעות מה שאנחנו קוראים בשפה הדיפלומטית מקלות וגם באמצעות גזרים; כלומר, גם באמצעות סנקציות, אבל גם באמצעות הטבות; גם סנקציות אישיות וגם הטבות אישיות
שוקי פרידמן:
 אני אמחיש
שוקי פרידמן:
 בחור חרדי היום שלא מתגייס - - -
שמעון סולומון:
יש לך מתווה מסודר לזה או שאלה אמירות כלליות כרגע?
שוקי פרידמן:
אני אציע
שוקי פרידמן:
 אני אגיש נייר מסודר
שוקי פרידמן:
 התשובה היא כן
שוקי פרידמן:
 ואני אגיש נייר מסודר, מפורט, מנומק משפטית, למה זה עומד
שמעון סולומון:
להגיד לגייס את כולם, אז אנחנו יודעים שזו בעיה כרגע
הר מלך:
זה מאוד יפה שהגדרת את הבעיה כנכונות פנימית
הר מלך:
 אני לא שומעת בפתרון שלך שום דבר שנותן איזשהו מענה לנכונות פנימית
שמעון סולומון:
של נכונות פנימית
שוקי פרידמן:
אני מבקש להשלים את הדברים ואז אענה
שוקי פרידמן:
 העיקרון צריך להיות גיוס לכולם, גיוס שוויוני לכולם
שוקי פרידמן:
 הדרך לתמרץ גם חרדים להתגייס היא גם באמצעות תמריצים חיוביים
שוקי פרידמן:
 כלומר, לתת לכל מתגייס תמריצים כלכליים לא רק בזמן השירות
שמעון סולומון:
יש פה עניין עקרוני-מהותי
שמעון סולומון:
 זה לא העניין של כסף
שמעון סולומון:
 שתבין
שמעון סולומון:
 אבל אתה כאילו לא מכיר את הסברה
יולי יואל אדלשטיין:
חברים, חברים
שוקי פרידמן:
אדוני, אני לא אמרתי
שוקי פרידמן:
 אני אומר את זה עכשיו
שוקי פרידמן:
 אני מכיר
שוקי פרידמן:
 אני רב
שוקי פרידמן:
 ישבתי שנים בישיבה
שוקי פרידמן:
 למדתי הרבה תורה
שוקי פרידמן:
 אני מעריך את ערך לימוד התורה
שוקי פרידמן:
 אני מכיר אותו
שוקי פרידמן:
 אני חושב שהוא חשוב למדינת ישראל
שמעון סולומון:
גם אני רב
שמעון סולומון:
 גם אני למדתי בישיבה
שמעון סולומון:
 אבל זה לא קשור
שמעון סולומון:
 תיתן מתווה
שוקי פרידמן:
אבל הוא לא ערך שעומד בפני עצמו
שוקי פרידמן:
 הוא לא ערך יחיד
שוקי פרידמן:
 אתם יודעים שערכים שעומדים בפני עצמם ויחידים אין להם קיום
שוקי פרידמן:
 כשערך התורה משתלט על כל דבר, גם על פי היהדות, זה לא בר קיום
שוקי פרידמן:
 ולכן התשובה היא, ויש מודל מפורט שמסביר איך תמריצים חיוביים יגרמו גם לחרדים יתגייס, פעם אחת תמריצים חיוביים אישיים, פעם שנייה תמריצים חיוביים מערכתיים, למשל, ישיבות שבהן מספר מתגייסים יהיה גדול יקבלו תמריץ; ומעבר לזה, גם סנקציות אישיות, כלכליות ופליליות, שאני יכול להצדיק משפטית איך זה יכול לעבוד
שוקי פרידמן:
 כל זה ביחד יכול להביא בתהליך מדורג לגיוס חרדים
שמעון סולומון:
או לפירוק
שוקי פרידמן:
אני יודע
שוקי פרידמן:
 יש לי חברים חרדים
שוקי פרידמן:
 אני יושב בישיבות חרדיות, ואני שומע היטב את הקולות
שוקי פרידמן:
 אבל תבינו דבר אחד
שוקי פרידמן:
 אף אחד, ששנים ארוכות אמרו לו שהוא לא צריך להתגייס, לא יקום בוקר אחד ויתגייס
שוקי פרידמן:
 זה פשוט לא יקרה באופן וולונטרי
שרון ניר:
 נכונות פנימית מתחילה קודם כול במנהיגות, במנהיגות רוחנית ובמנהיגות פוליטית
איילת השחר סיידוף:
זה נורא פשוט לקחת מאנשים זכויות כשהם לא נותנים את החובה שלהם
שוקי פרידמן:
אדוני, אני מבקש לסיים
שוקי פרידמן:
 אני מבקש לסיים בנתונים, בסדר?
שוקי פרידמן:
ואחר כך אפשר לשאול שאלות
שוקי פרידמן:
 אני מבקש לסיים בנתונים
שוקי פרידמן:
 מצד אחד, אני מבוסס בנתונים, צעירים ישראלים אומרים שהנכונות שלהם ללכת להתגייס פוחתת
שוקי פרידמן:
 כלל החברה הישראלית, כולל ימין, מתנגד למודל הקיים
שוקי פרידמן:
 זה פעם אחת
שוקי פרידמן:
 פעם שנייה, אני אומר את זה בצער, רוב המוחלט של החרדים לא מוכן להתגייס, בין אם הוא לומד תורה ובין אם הוא לא לומד תורה
שוקי פרידמן:
 ואם פעם ההסדר היה "תורתם אומנותם", היום ההסדר הוא "חרדיותם אומנותם"
שוקי פרידמן:
 אם אתה חרדי, אתה פטור מגיוס
שוקי פרידמן:
      ההסדר הזה, הקונספציה הזאת צריכה להשתנות
שוקי פרידמן:
 החובה לשנות אותה היא על כולנו
שוקי פרידמן:
 הסיבה לשנות את זה היא ביטחון המדינה
שוקי פרידמן:
 ואם לא נשנה את זה, מודל צבא העם יקרוס
שוקי פרידמן:
 אין מודל אחר תקף
שוקי פרידמן:
 ואנחנו, חלילה, נעמוד בפני סיכון קיומי
יוסי לוי:
אפשר לשאול?
יולי יואל אדלשטיין:
אפשר לשאול, כן
יולי יואל אדלשטיין:
 מי ביקש?
יוסי לוי:
אני רציתי לשאול, בבקשה
יולי יואל אדלשטיין:
 כל אחד מציג את עצמו לפרוטוקול
יוסי לוי:
כבוד היושב-ראש, האמת היא שהגעתי לדבר
יוסי לוי:
 אני אשמח לדבר אחרי זה
יוסי לוי:
 אבל אני מתחיל בשאלה
יוסי לוי:
שמי יוסי לוי
יוסי לוי:
 אני מנכ"ל של עמותת "נצח יהודה"
יולי יואל אדלשטיין:
יפה
יוסי לוי:
אני גדלתי בחינוך החרדי
יוסי לוי:
 שירתי בצה"ל
יוסי לוי:
 אני במקרה בקורס מג"דים כרגע
יוסי לוי:
 אני הולך להיות מג"ד בצה"ל
יוסי לוי:
 סיכנתי את חיי יותר מפעם אחת למען מדינת ישראל, למען אחיי, למען עם ישראל, למען כולם, כל מי שחי כאן
יוסי לוי:
 ולכן אני מרשה לעצמי להתבטא
יוסי לוי:
 ואני חייב לומר, אם ההצעה הראשונה של הרב שי, הצדיק, מנותקת, ההצעה השנייה הרבה יותר מנותקת
יוסי לוי:
 ואני חייב לשאול: ב-2014 היה ניסיון מאוד ברור בתיקון 19 ובתיקון 21 לחוק שירות ביטחון לגייס חרדים עם מקלות לצה"ל
יוסי לוי:
 מה שזה גרם לנו הוא הנזק הכי גדול בהיסטוריה של גיוס חרדים ב-25 שנה האחרונות
יוסי לוי:
 לגייס חרדים בכוח לצה"ל לא עובד, נקודה
יוסי לוי:
 אני לא מצליח להבין איך שוב עולה הצעה כזו
איילת השחר סיידוף:
אפשר להבין מה כן עבד עד היום?
טלי גוטליב:
שנייה
טלי גוטליב:
 תנו לו לדבר
קריאה:
זה לא עבד
איילת השחר סיידוף:
לא
איילת השחר סיידוף:
 כשאתה אומר שזה כישלון - - -
טלי גוטליב:
רק רגע
טלי גוטליב:
 אין הערות בינתיים ככה
טלי גוטליב:
 תנו לו רגע לדבר
טלי גוטליב:
 שנייה
טלי גוטליב:
 רוצים להבין
יוסי לוי:
אני רוצה לפתוח בכך שהאינטרס שלי לפנייך - - -
קריאה:
בן אדם אמר - - -
טלי גוטליב:
אדוני היושב-ראש, באמת אי-אפשר לשמוע
יולי יואל אדלשטיין:
יוסי, בבקשה
יולי יואל אדלשטיין:
 שנייה אחת, שנייה אחת
יוסי לוי:
אני חייב לדייק עוד מילה
יוסי לוי:
 האינטרס שלי לפני מרבית היושבים כאן הוא להכפיל את החרדים בצה"ל, נקודה
שרון ניר:
בינתיים אתה נכשלת ובגדול, אם אתה מנכ"ל העמותה
שרון ניר:
 נכשלת בגדול כי יש רק עמותה
טלי גוטליב:
רגע
טלי גוטליב:
 תנו לו רגע
טלי גוטליב:
 איך אפשר?
אביעד גדות:
לא הוא נכשל
אביעד גדות:
 צה"ל נכשל
הר מלך:
לא
הר מלך:
 נכשלנו אנחנו
שרון ניר:
לא, לא
שרון ניר:
 אתה, אם אתה מנכ"ל העמותה, אתה נכשל
שרון ניר:
 צה"ל לא נכשל
הר מלך:
הוא ממש לא נכשל
הר מלך:
 הוא ממש לא נכשל
הר מלך:
 האחוזים של הגיוס - - - לא נכשל
אביעד גדות:
צה"ל זייף נתוני גיוס חרדים
אביעד גדות:
 צה"ל זייף נתוני חרדים
יולי יואל אדלשטיין:
חברים, חברים, רגע
יולי יואל אדלשטיין:
 שרון, שרון
שרון ניר:
הוא מנכ"ל העמותה שאמורה לגייס חיילים?
בועז ביסמוט:
להגיד לו: נכשלת? להגיד לו: נכשלת?
יולי יואל אדלשטיין:
אנחנו נתנפל ככה על כל דובר?